LV
16.1.2023.
Eiropas Savienības Oficiālais Vēstnesis
L 14/205
11. attēls.
Metāna analīzes ar NMC shematisks attēlojums
A.2.1.5.
Sastāvdaļas 11. attēlā NMC
Nemetāna frakcijas atdalītājs
Lai oksidētu visus ogļūdeņražus, izņemot metānu.
HC Apsildāms liesmas jonizācijas detektors (HFID) vai liesmas jonizācijas detektors (FID) HC un CH4 koncentrāciju noteikšanai.
HFID temperatūru uztur robežās no 453 K līdz 473 K (180 °C līdz 200 °C).
V1
Selektorvārsts
Nulles un kontroles gāzes izvēlei.
R
Spiediena regulators
Lai vadītu spiedienu parauga ņemšanas līnijā un plūsmu uz HFID.
A.2.2.
Atšķaidīšanas un cietdaļiņu parauga ņemšanas sistēma
A.2.2.1.
Daļējas plūsmas sistēmas apraksts Atšķaidīšanas sistēma aprakstīta, pamatojoties uz izplūdes plūsmas daļas atšķaidīšanu.
Izplūdes plūsmas sadalīšanu un tai sekojošo atšķaidīšanas procesu var veikt ar dažāda veida atšķaidīšanas sistēmām.
Lai pēc tam savāktu cietdaļiņas, uz cietdaļiņu parauga ņemšanas sistēmu virza visu atšķaidīto izplūdes gāzi vai tikai daļu atšķaidītās izplūdes gāzes.
Pirmo metodi dēvē par kopējā parauga ņemšanas veidu, otro metodi – par daļēja parauga ņemšanas veidu.
Atšķaidījuma pakāpes aprēķins ir atkarīgs no izmantotā sistēmas veida.
Kopējā parauga ņemšanas sistēmā, kas parādīta 12. attēlā, neapstrādātā izplūdes gāze plūst no izplūdes caurules (EP) uz atšķaidīšanas tuneli (DT) caur parauga ņemšanas zondi (SP) un pārvades cauruli (TT).
Kopējo plūsmu tunelī regulē ar cietdaļiņu parauga ņemšanas sistēmas plūsmas regulatoru FC2 un parauga ņemšanas sūkni (P) (sk.
16. attēlu).
Atšķaidītāja plūsmu regulē plūsmas regulators FC1, kas var izmantot qmew vai qmaw un qmf kā komandas signālus izplūdes vēlamajam dalījumam.
Parauga plūsma uz DT ir starpība starp kopējo plūsmu un atšķaidītāja plūsmu.
Atšķaidītāja plūsmas ātrumu mēra ar plūsmas mērierīci FM1, kopējo plūsmas ātrumu – ar cietdaļiņu paraugu ņemšanas sistēmas plūsmas mērierīci FM3 (sk. 16. attēlu).
Atšķaidījuma pakāpi aprēķina no šiem diviem plūsmas ātrumiem.